
Tunnitasu tariifi kooskõlastamine Narva Laste Loomemaja ruumi kasutusse andmisel (MTÜ Traditsioonilise Kultuuri Keskus Suprjadki)
1. Asjaolud ja menetluse käik
Narva Linnavalitsuse Kultuuriosakonnale on esitatud MTÜ Traditsioonilise Kultuuri Keskus Suprjadki taotlus Narva Laste Loomemaja ruumi (talveaed) tasuta kasutusse andmiseks. Ruumi kasutamise eesmärk on lauluproovide korraldamine. Kasutusse antava ruumi kasutamise tunnitasu on kehtestatud Narva Linnavalitsuse 10.01.2018. a korraldusega nr 30-k ning moodustab 20,00 eurot.
MTÜ Traditsioonilise Kultuuri Keskus Suprjadki taotlust vaadati läbi Narva Linnavalitsuse linnavarakomisjoni 31.01.2023. a koosolekul, protokoll nr 3.2-6/3-2023. Komisjon otsustas soovitada Narva Linnavalitsuse Kultuuriosakonnale võrdse kohtlemise põhimõttest lähtudes lubada kuni 30.06.2023 tasuta kasutada lauluproovideks Narva Laste Loomemaja talveaeda.
2. Õiguslikud alused
2.1 Vastavalt kohaliku omavalitsuse korralduse seaduse § 30 lõike 1 punktile 2 lahendab ja korraldab valla- või linnavalitsus kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2 Narva Linnavolikogu 17.03.2005. a määruse nr 14 ”Linnavara kasutusse andmise kord” § 2 lõike 2 kohaselt kooskõlastab linnavara kasutusse andja tunnitasu tariifid linnavalitsusega juhul, kui vara antakse kasutusse tunnitasu alusel.
3. Otsus

Kooskõlastada Narva Laste Lomemaja talveaia kasutamise tunnitasu tariif 0,00 eurot tähtajaga kuni 30.06.2023 lauluproovide korraldamiseks kasutusse andmisel MTÜle Traditsioonilise Kultuuri Keskus Suprjadki (registrikood 80218411) Narva Laste Loomemaja juhtkonnaga kooskõlastatud ajakava alusel.
4. Rakendussätted
4.1 Korraldus jõustub seadusega sätestatud korras.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.

